Callum J Secker	ECAD6008	2001221



	Targedau / Targets
	Sut rydych wedi gweithio ar hwn /
How you have worked on this
	Ceir enghraifft ar /
An example can be found on

	Cyfeirnodi erthygl yn gywir ar y rhestr gyfeirnodi. Angen rhoi teitl y 'journal' mewn italig.
	Bydd rhaid i mi edrych nôl i’r llawlyfr cyfeirnodi, er mwyn dod o hyd i’r gymorth i gyfeirnodi erthygl yn gywir.
	Fe welwch enghraifft o gyfeirnodi ar tudalen 16, edrychwch am gyfeirnod Earley.

	Prawf ddarllen y gwaith yn ofalus er mwyn dileu gwallau ieithyddol (e.e. treigladau; amser y ferf (gweler sylwadau pellach ar dudalen 6 yn yr aseiniad).
	Trwy gwneud nodiadau o’r gamgymeriadau o’r aseiniad diwethaf, fe allaf edrych am y gamgymeriadau wrth ail ddarllen yr aseiniad yma.
	Credaf fy mod i wedi gweld pob camgymeriad wrth brawf ddarllen yr aseiniad. 

















Aseiniad ECAD6008: Rhan 1
	Templed Profiad Proffesiynol 1:
	SPLA (hunan asesu) and Peer Assessment.

	Safon Addysgeg
	Asesu ar gyfer Dysgu

	Beth wnaethoch chi a pham?
	Yn ystod y wers, buodd y disgyblion yn ail edrych dros eu dyddiadur, a hunan asesu’r gwaith trwy edrych ar eu sillafu, os ydy’r paragraffau’n gywir, os oes gwall iaith, neu wallau atalnodi. Ar ôl hyn, wnaeth y disgyblion edrych nôl i’r meini prawf llwyddiant, a marcio gwaith eu ffrind.
Yn ystod y wers, wnes i wneud yn siŵr bod pob un yn defnyddio’r amser yn synhwyrol, trwy ddefnyddio sgiliau rheoli’r ymddygiad yn dda, i wneud yn siŵr bod pob un yn marcio gwaith yn synhwyrol. Wnes i ddechrau trwy esbonio’r SPLA, yn wneud yn siŵr y gofynion i bob un. Hefyd, mi wnes i fynd nôl trwy’r meini prawf llwyddiant, er mwyn atgoffa’r disgyblion o’r lefel o waith sydd angen. Yn olaf, gofynnais i’r disgyblion i roi adborth yn ôl ar lafar, yn gyntaf i’r ffrind, ac wedyn gofynnaf i’r unigolyn esbonio beth fyddant yn wneud i fwrw’r targed rhoddwyd ei ffrind.

	Beth rydych chi wedi’i ddysgu?
	Dysgais bwysigrwydd o adael y disgyblion i hunan farcio a marcio gwaith cyfoed er mwyn asesu datblygiad a safon darn o waith. Dyweda NFER (dim dyddiad) pan mae disgyblion yn marcio gwaith eu hun, byddant yn deall yn fwy beth sydd angen iddyn nhw wneud i wella. Hefyd mae’r disgyblion yn cymryd targedau gwell wrth ffrind, ar ôl marcio cyfoed, oherwydd mae disgyblion yn mwynhau cefnogi ei gilydd trwy fwrw targedau NFER (dim dyddiad).

	Beth nesaf?
	Er mwyn i mi wella, byddaf yn mewnbynnu’r sgil yma ymhob darn o waith ysgrifennu creadigol. Byddaf yn gadael i’r disgyblion marcio gwaith ei hun, wedyn gwaith ffrind, wedyn byddaf yn wneud yn siŵr bod y marc yn synhwyrol i’r dasg.
Fel rheol yn fy nosbarth, byddaf yn gofyn i’r disgyblion i wneud SPLA neu dechnegau syml pob tro, cyn iddynt roi darn o waith i mewn. Gobeithio, bydd hyn yn cynyddu unigolrwydd y disgyblion dros eu cynnydd. Bydd hyn yn rhoi teimlad o lwyddiant i’r disgybl pan fydd yn derbyn marciau uchel, ac yn dechrau cael eu herio ar lefel uchel iawn.



	Templed Profiad Proffesiynol 2:
	Heriau ‘Byrbryd Iachus’.

	Safon Addysgeg
	Defnyddio repertoire eang o ddulliau addysgu

	Beth wnaethoch chi a pham?
	Mae’r heriau yn digwydd dros gyfres o wersi. Yn ystod y gyfres yma, roedd yna dasg ffocws, sydd yn ‘creu slogan’. Wnes i redeg y dasg yma, gyda’r grŵp cyntaf (roedd y dosbarth wedi grwpio i ddeg). Yn ystod y wers, roeddwn i’n dangos nhw sut i ysgrifennu slogan sydd yn hyrwyddo eu byrbryd iachus, trwy defnyddio pwynt pŵer, a fodelu’r camau trwy ysgrifennu byrbryd iachus gyda’r disgyblion.
Roedd yna dau dasg arall yn digwydd yn y ddosbarth ar yr un pryd. Roedd rhain yn dasgau annibynnol i’r disgyblion gweithio yn unigol. Roedd un yn sialens mathemategol, ble roedd y disgyblion yn ddatrys problemau bywyd go iawn, trwy cadw at y thema o byrbrydau iachus. Y dasg arall oedd greu boster ddigidol er mwyn gwerthu eu byrbryd. Defnyddiodd y ddisgyblion meddalwedd Adobe Spark i allu defnyddio lluniau go iawn, a gallu ymchwilio i enghreifftiau o bosteri arall. Yn ystod y dau tasg yma, roeddwn i’n fodelu ffordd unigol i gofyn am gymorth. Roedd y disgyblion yn defnyddio HACA sef Hunan, Arall, Cyfoed, Athro. Wrth wneud hyn, mae’r disgyblion yn defnyddio eu sgiliau i ymchwilio cyn gofyn i rhywun arall yn y dosbarth am gymorth. Os oes dal angen gymorth, fe all y disgybl gofyn i ffrind, ac yn olaf, os oes dal angen gymorth, gall y disgybl gofyn i’r athro neu cynorthwyydd dosbarth, os oes un ar gael. Defnyddiais HACA er mwyn i’r disgyblion ymarfer ymchwilio am cymorth ac atebion yn unigol, i lleihau’r deimlad o orfod gofyn i’r athro. Credaf bod hyn yn llwyddiant, sydd angen mwy o ymarfer, er mwyn wneud yn siŵr bod y disgyblion yn gallu bod yn unigol yn eu gwaith.

	Beth rydych chi wedi’i ddysgu?
	Yn ystod ein blwyddyn athro newydd gymhwyso (ANG) mae’n bwysig ein bod ni’n adeiladu repertoire cyfoethog o dulliau addysgu (Gershon, 2016), sydd yn denu sylw y disgyblion ac yn cadw nhw yn y wersi pob tro. Dyweda Gershon am y bwysigrwydd i athrawon newydd gymhwyso i ddefnyddio’r flwyddyn yma yn effeithiol i chwarae gyda dechnegau newydd, a adeiladu repertoire addysgu. Mae’n bwysig i ni fel athrawon gallu newid o un techneg i dechneg arall, er mwyn siwtio’r anghenion y ddosbarth o’n flaen. Ond mae’n hefyd yn bwysig ein bod ni’n teimlo’n gyfforddus i arbrofi. Nodwyd Gershon (2016) bod llawer o athrawon yn teimlo na allan nhw arbrofi, a rydyn nhw yn aros gyda'r un dechnegau addysgu maent wedi treialu a ddefnyddio yn ystod eu hamser yn hyfforddi, oherwydd dyma’r ffordd maent wedi gweld sydd yn weithio. Ond, pan rydyn ni’n derbyn ein ddosbarth cyntaf, mae yna le i ni treialu pethau newydd, heb unrhyw un gwylio. Mae Gershon (2016) yn rhoi ffyrdd hawdd i adeiladu repertoire. Ffordd un yw i benodi dau diwrnod yr wythnos i dreialu rhywbeth newydd, er enghraifft techneg asesu ar gyfer dysgu newydd ar ddydd llun, ac wedyn dechneg arall fel gadael y disgyblion i ysgrifennu meini prawf ei hunain. Fel hyn, rydym yn treialu llawer o bethau ar draws y flwyddyn ANG, ond hefyd yn gwybod pryd bydd hyn yn digwydd. Yr ail dechneg yw i wneud yr un peth, ond ddim penodi diwrnod i wneud hyn.

	Beth nesaf?
	Byddaf yn defnyddio’r defnyddio dechneg Gershon (2016) yn fy ymarfer yn ystod fy flwyddyn ANG, o benodi diwrnod yr un i dreialu dechneg newydd. Rwy’n credu bod hyn yn ffordd effeithiol i adeiladu repertoire o dechnegau, oherwydd fe allai weld beth sydd yn gweithio gyda’r blant, a beth sydd ddim. Dwi’n hefyd yn gallu cadw’r dechnegau yna, oherwydd efallai byddai’n cael dosbarth arall yn y dyfodol, ble gall y methiannau weithio iddynt.





	Templed Profiad Proffesiynol 3
	Mynychais i’r cwpan ‘EFL Kids’.

	Safon Addysgeg
	Cyd-destunau dilys bywyd go iawn 

	Beth wnaethoch chi a pham?
	Yn ystod y dydd, roeddwn i’n helpu at hyfforddi’r disgyblion, a hefyd rhan o’r trafodaethau o tactegau a’r dysgu o termau pêl-droed. Roeddwn i’n hefyd gyfrifol o gadw bawb yn ddiogel yn mynd o’r bws i’r cae, ac wedyn o’r cae i’r fws. 

	Beth rydych chi wedi’i ddysgu?
	Roedd hyn yn brofiad arbennig wrth i mi ddysgu a gweld y gwahaniaeth y disgyblion wrth iddynt symud allan o’r dosbarth, i wneud tasg ble iddynt yn mwynhau ac yn gallu ymlacio’n fwyaf. Trafoda Cox (2021) am y bwysigrwydd o roi profiadau bywyd go iawn. Dyweda trwy dysgu am themâu trwy profiadau go iawn, yn ffordd o sbarduno cyffro gyda’r disgyblion. Defnyddia Cox (2021) thema trychinebau naturiol fel enghraifft. Pan rydyn ni’n addysgu’r drychinebau hyn, mae’r potensial yna i ni defnyddio adnoddau fel fideos newyddion, a hefyd darllen blogs o bobl sydd wedi byw trwy’r, er mwyn gweld sut mae’r drychineb yn effeithio pobl go iawn. Yn ystod fy amser yn ysgol cynradd, chofiaf am y tsunami a daeargryn yn Siapan. Wrth defnyddio’r newyddion, rydym yn creu cysylltiad o’r gwaith ar dosbarth, i’r byd go iawn (Cox, 2021). Ffyrdd arall o gysylltu’r gwaith dosbarth i’r bywyd go iawn yw i wahodd siaradwyr i’r dosbarth. Mae’r siaradwyr yw’r pobl sydd yn defnyddio’r sgiliau pob dydd, er enghraifft cael pensaer i ddod i siarad am y ddefnydd o mathemateg a rhifedd pob dydd. Wrth adnabod dosbarth, gall hyn cael eu teilwra i dal diddordeb pawb yn y dosbarth. 

	Beth nesaf?
	Oherwydd roedd hyn yn brofiad wnes i gydag athro arall, rydw i’n edrych ymlaen at allu hyfforddi tîm ysgol, ac wedyn dathlu’r gwahoddiad i’r cystadlaethau fel hyn, yn y dyfodol.
Wrth darllen gwaith Cox (2021), hoffais y syniad o fynd ar drip ddigidol, fel mae Cox yn ei alw, ble mae’r disgyblion yn mynd ar daith o gwmpas lle pwysig i’r thema gan ddefnyddio technoleg. Nid yn unig bydd hyn yn drawsgwricwlaidd ond bydd hyn yn rhoi profiad i bawb. Os rydym yn dysgu am Cymru, gallan ni mynd ar daith o gwmpas y stadiwm Principality yng Nghaerdydd, neu taith i fewn bywyd Anne Frank, wrth mynd ar daith rhith o gwmpas ei thŷ, ble oedd hi’n cuddio o’r Natsiaidd. Byddaf yn defnyddio’r syniad yma, er mwyn cyfoethogi’r gwersi yn ystod fy yrfa. 



	Templed Profiad Proffesiynol 4
	Prosiect Dyfeisio

	Safon Addysgeg
	Themâu trawsgwricwlaidd

	Beth wnaethoch chi a pham?
	Er mwyn bwrw pob maes dysgu a phrofiad, wnes i greu prosiect a fydd yn rhedeg am bum wythnos, deg wers, yn adeiladu cynlluniad o ddyfais, trwy wneud tasg tu fewn pob maes dysgu. Wrth edrych ar bob maes dysgu a phrofiad, dyma’r tasgau llwyddodd y disgyblion wneud:
Ieithoedd, Llenyddiaeth a Chyfathrebu - Ysgrifennu esboniad o’r ddyfais, trwy edrych yn gyntaf ar y dechneg a’r arddull yn wers iaith.
Mathemateg a Rhifedd - Meddwl am fesuriadau o’r ddyfais yn ystod yr adeg o ddylunio.
Gwyddoniaeth a Thechnoleg - Ar ôl penderfynu ar y ddyfais bydd y grŵp yn hyrwyddo, roedd angen iddynt greu adnoddau hyrwyddo, a hefyd gwneud pwynt pŵer yn barod am y ffau’r dreigiau.
Y Celfyddydau Mynegiannol - Perfformio’r clyweliad ffau’r dreigiau, i hyrwyddo’r ddyfais, a chyflwyno beth y gall y ddyfais wneud, a'r effaith ar y byd os bydd un o’r dreigiau yn buddsoddi yn y ddyfais.
Y Dyniaethau - Roedd angen i’r disgyblion meddwl am effaith y ddyfais ar y byd, wrth ddysgu am COP26 yng ngwers arall.
Iechyd a Lles - Wrth baratoi a pherfformio, roedd llawer o ddisgyblion yn dangos sgiliau arbennig o siarad cyhoeddus. Hefyd, roedd angen gweithio fel tîm trwy gydol y prosiect, ac roedd angen dyfalbarhau.

	Beth rydych chi wedi’i ddysgu?
	Dywed Weinstein (2018) bod dysgu’n drawsgwricwlaidd yn cynyddu diddordeb mewn tasgau, a hefyd cynyddu diddordeb i rai disgyblion sydd dim diddordeb mewn rhai pynciau, er enghraifft, i’r disgyblion sydd yn mwynhau tynnu lluniau, allan nhw wneud llinell amser heb eiriau yn Hanes. Nodir Weinstein (2018) bod oedolion yn defnyddio meddylio trawsgwricwlaidd pob dydd, trwy ysgrifennu mewn gwahanol ffyrdd pob dydd er mwyn gyfathrebu, er enghraifft ysgrifennu ar bapur yn ystod y dydd gwaith, wedyn ysgrifennu negeseuon digidol tu fas y gwaith. Wrth gwrs, mae angen i ni ddysgu sut i gyfuno sgiliau gwahanol i wneud un dasg. Trwy wneud y prosiect ddyfais, defnyddiwn sgiliau technoleg er mwyn gyfathrebu i baratoi cyfres o sleidiau ar bwynt bŵer, i’r gynulleidfa yn y ffau’r dreigiau sydd ddim yn deall yn llwyr, gallan nhw edrych ar y delweddau ar y pwynt pŵer, neu ddarllen y poster am fwy o wybodaeth.

	Beth nesaf?
	Yn y dyfodol, byddaf yn mwynhau gwneud prosiectau fel hyn, sydd yn bwrw pob maes dysgu a phrofiad. Gwelais waith arbennig, yn hefyd dangos arbenigedd pob un disgybl rhywle yn y tasgau gwahanol o’r prosiect. Bydd hyn yn gadael i bob disgybl teimlo’n falch dros y cynnyrch gorffenedig, oherwydd bydd pob un wedi cyfrannu at y prosiect, oherwydd amrywiaeth y tasgau, wrth i’r prosiect yn pwnsio trwy bob maes dysgu a phrofiad.
Byddaf yn mwynhau gwneud prosiect fel hyn yn y dosbarth eto, oherwydd fe welais waith tîm arbennig gyda phob un, a hefyd fe ddysgais yn cloi y cryfderau a gwendidau pob un, wrth iddynt wneud tasg sydd yn ffocysu ar bob maes dysgu a phrofiad i lwyddo mewn un dasg derfynol. Teimlaf fel bod hyn yn ffordd arbennig i ddod i nabod pob disgybl yn fy nosbarth, yn cloi.













Aseiniad ECAD6008: Rhan 2
Cyflwyniad.
Yn rhan un, trafodwyd pedwar maes gwahanol o fy natblygiad proffesiynol fel athro. Trafodwyd asesu ar gyfer dysgu, trwy redeg gwers ble roedd y disgyblion yn hunan asesu darn o waith Saesneg, ac wedyn asesu cyfoed, wrth edrych ar y darn ffrind, ac asesu. Trafodwyd defnydd repertoire eang o ddulliau addysgu trwy redeg gwersi ‘heriau’ yn y dosbarth, ble mae tri grŵp o ddisgyblion yn gweithio ar dasgau gwahanol. Trafodwyd cyd-destunau dilys bywyd go iawn, ble es i a grŵp o ddisgyblion blwyddyn chwech ar drip pêl-droed, i chwarae yng nghwpan EFL Kids. Yn olaf, trafodwyd themâu traws-gwricwlaidd, wrth redeg prosiect dyfais yn y dosbarth, ble ar draws pum wythnos, wnaeth y disgyblion bwrw pob maes dysgu a phrofiad er mwyn lwyddo yn y prosiect.
Yn ystod rhan dau, byddaf yn trafod yn bennaf y cryfderau a’r llefydd i mi wella o ran addysgu gwersi trawsgwricwlaidd, a’r ffordd mae’n gwella safon dysgu'r disgyblion. Yn ystod fy mhrofiad athro proffesiynol (PAP), wnes i gymryd mantais ar y cyfle i wneud cyfres o wersi ar brosiect ddyfeisio. Yn ystod y prosiect, wnaeth y disgyblion wneud tasg sydd yn edrych ar bob maes dysgu a phrofiad. Erbyn diwedd y prosiect, roedd pob un wedi cyfuno’r meysydd dysgu a phrofiad, un enghraifft oedd dasg darlunio llun o’r ddyfais, ac wedyn labelu, sydd yng Nghelfyddydau Mynegiannol ac Ieithoedd, Llythrennedd a Chyfathrebu. Byddaf hefyd yn drafod y pwysigrwydd o arbrofi gyda dulliau addysgu yn ystod ein blwyddyn fel athro newydd gymhwyso. Trwy wneud hyn, rydym yn adeiladu repertoire dysgu ei hunain.
Byddaf yn drafod sut allai ddatblygu hyn yn fy ymarfer broffesiynol fel athro. Byddaf yn edrych at lenyddiaeth, i ymchwilio’r pwysigrwydd gwersi trawsgwricwlaidd i’r disgyblion, a hefyd byddaf yn beirniadu sut yr ydw i wedi rhoi’r cyfleoedd hyn i’r disgyblion yn ystod fy lleoliadau PAP, yn ystod fy amser fel myfyriwr yn y brifysgol.
Llenyddiaeth.
Bydd y garfan o ddisgyblion yn dwy fil ac un deg wyth, yn oedolion ifanc yn dwy fil a thri deg (OECD, 2018, tud. 2) ac fe fydd yna bwyslais ar ysgolion i baratoi’r garfan yma am y dyfodol, a’r swyddi newydd, sydd ddim yn bodoli eto. Dechreuodd yr Organisation for Economic Co-operation and Development y prosiect i allu ateb y ddau gwestiwn pwysig sydd yn bodoli ymhob ysgol:
· Pa wybodaeth, sgiliau, agweddau a gwerthoedd bydd ein disgyblion heddiw yn eisiau er mwyn ffynnu a siapio eu byd?
· Sut gall systemau hyfforddi ddatblygu'r wybodaeth, y sgiliau, yr agweddau a'r gwerthoedd hyn yn effeithiol?
(OECD, 2018, tud. 2).
O ganlyniad y pandemig, rydym yn gweld mwy a mwy o athrawon newydd gymhwyso yn gadael y proffesiwn (NEU, 2022). Does dim digon o athrawon ar gael yng Nghymru (NFER, 2020), gyda llai a llai o fyfyrwyr yn ymuno ar y cyrsiau addysg gychwynnol athrawon, sydd yn achosi prinder mawr o athrawon newydd gymhwyso (ANG) i ymuno a’n staff. Mae’r ysgolion Cymraeg, a ddwyieithog yn gweld yn anodd recriwtio’n fwyaf, gyda’r ysgolion Saesneg yn derbyn mwy o ymgeiswyr yn ystod dwy fil a naw i ddwy fil ac un deg naw. Mae’n obaith bod hyn yn newid trwy’r cynlluniau’r llywodraeth Cymru, gyda'r cynllun ‘Cymraeg yn addysg, cynllun gweithredi 2017 i 2021’.
Yn ffodus, nad ydy Cymru yn dioddef y fwyaf o athrawon yn gadael. ‘Teacher quitting rates higher in English secondaries than in Wales, report shows’ (Nation Cymru, 2022). Fe welwn mwy o athrawon uwchradd yn Lloegr, yn gadael y proffesiwn, ond o ran y cynradd, mae Cymry sydd ar y blaen ar ddiwedd y flwyddyn academaidd dwy fil a dau ddeg, a dwy fil a dau ddeg un. Rydw i’n cofio nôl at fy amser yn yr ysgol uwchradd, ac yn cofio'r swyddog gyrfaoedd yn drafod y prinder, ac yn dweud bydd yna alw enfawr am athrawon cynradd pan fyddai’n graddio, a dyma neges gyson rydyn ni wedi clywed.
Yn ystod yr hanner cyntaf o’r ugeinfed ganrif, roedd bron pob athro yn defnyddio un strategaeth o addysgu, roedd hyn yn gyfarwyddyd uniongyrchol gan yr athro (Westwood, 2008, tud. v). Roedd hyn yn cynnwys yr athro yn rhoi’r cyfarwyddiadau, a dangos enghraifft neu arddangosiad o’r dasg, ac wedyn yn danfon y disgyblion ar dasg. Erbyn y pum degau, roedd athrawon yn dechrau defnyddio dull prosiect, yn gadael i’r disgyblion gwneud mwy o waith grŵp, i gael trafodaethau, a gweithio fel tîm. Yn araf bach, dros y degawd nesaf, bu athrawon yn dechrau dod yn gyfoethog gyda’i ddulliau, trwy ddefnyddio mwy o greadigrwydd, a dechrau gyda mwy o ddulliau sy'n seiliedig ar weithgaredd. Welodd yr athrawon bod y disgyblion yn dangos mwy o gymhelliant a diddordeb pan oedd gwahanol ddulliau addysgu yn cael eu rhoi ar waith. Erbyn diwedd y ganrif, roedd yna lawer o ymchwil i’r effaith o wahanol ddulliau addysgu (Westwood, 2008, tud. v - vi).
Dywed Jones a Moreland (2004, tud. 124) bod disgyblion yn dysgu’n gorau pan mae’r athro yn rhoi tasgau sydd yn ffocysu ar ddilyniant, a’r lefel o’r ddealltwriaeth y disgyblion. Mae’r disgyblion yn dysgu’n fwyaf pan mae’r athro yn cysylltu’r wybodaeth newydd gyda’r hen wybodaeth o wersi blaenorol. Er mwyn rhoi'r rhain yn ymarfer, mae rhaid i’r athro neu athrawes adeiladu repertoire o ddulliau gwahanol (Gershon, 2016). Mae cael yr allu i newid o un dull i ddull gwahanol yn bwysig i athrawon, oherwydd does dim rheol o sut i addysgu. Dywed Gershon (2016) bod athrawon yn gweld yn anodd arbrofi gyda gwahanol ddulliau, yn symud o’i amser yn y brifysgol yn hyfforddi i fod yn athro newydd gymhwysol, yn y flwyddyn gyntaf. Mae’r mwyafrif o athrawon yn teimlo’n rhy gyfforddus o beth maent wedi dysgu yn ystod eu lleoliadau, yn y brifysgol, ac mae digon o straen arnynt, yn y swydd gyntaf, maen nhw’n anghofio i dreialu technegau newydd.
Un sgil pwysig sydd angen ar bob un ymhob swydd yw meddwl beirniadol (Erstad, 2018). Yn y dosbarth, mae ffordd dda o hybu’r sgiliau yma yw rhoi astudiaethau achos i’r disgyblion, a defnyddio hyn fel dull addysgu (Popil, 2011, tud. 206). Mae’r dull yma yn cael ei ddiffinio fel dysgu seiliedig ar broblem. Fel rhan o’r dull, mae’r disgybl yn dysgu’r wybodaeth ac sydd angen i ateb y cwestiynau. Mae hyn hefyd yn bwysig bod y disgyblion yn gwybod sut i weithio ar y broblem. Mae’r brifysgol New South Wales (2023) yn cytuno gyda Popil o ran y dechneg yma. Mae’r brifysgol yn dweud bod astudiaethau achos yn ffordd arbennig i gael y disgyblion i gymhwyso’r sgiliau yn ymarferol, sydd yn adeiladu ar y sgiliau yr ydynt wedi dysgu, a dangos dealltwriaeth o sut i wneud y sgiliau, sydd yn paratoi'r disgyblion i’r byd byddant yn byw ynddo yn y dyfodol. Eto, cytuna’r Brifysgol Columbia (dim dyddiad) gyda’r dull yma.
Cyhoeddodd yr Adran am Addysg a Sgiliau (DfES, 2004) llyfryn i helpu athrawon newydd i adnabod pa dechnegau i dreialu, ac i adeiladu repertoire o ddulliau addysgu yn ystod eu blwyddyn ANG. Trwy’r llyfryn, gallwn weld beth yw’r dull, a’r problemau cyffredinol. Ar ôl edrych ar y problemau cyffredinol, fe welwn ffyrdd a chyngor i sut i oresgyn y problemau. Mae’r llyfryn hefyd yn dangos enghreifftiau o dasgau gwahanol i’w helpu. Yn olaf, mae yna fideos ar gael i helpu’r athrawon newydd i weld sut mae’r technegau yn gweithio ar lawr y dosbarth. Dyweda Gershon (2016) bod angen adeiladu repertoire o ddulliau addysgu, ac felly wnaeth Shelton (2016) cytuno gyda’r neges Gershon, ac yn ymladd gyda’r llywodraeth ble cyhoeddir rysáit i wahanol wersi. Dyweda Shelton bod angen repertoire i addysgu pwnc fel cyfrifiadureg oherwydd mae angen i’r athrawon dod yn gyfeillgar gyda'r systemau, a dechrau gyda phrosiectau sydd yn ddiddordeb y disgyblion. Un ffordd mae Shelton yn awgrymu bod angen i’r athrawon rhoi sialens hunan cyfeiriedig i’r disgyblion, iddyn nhw ddysgu’r sgiliau’n gyflymaf, na’r model o wersi gan y Llywodraeth.
Mae gwersi trawsgwricwlaidd yn ffordd arbennig i athrawon i gysylltu gwybodaeth rhwng gwahanol themâu (Twinkl, dim dyddiad). Mae’r gwersi trawsgwricwlaidd yn ffordd greadigol o ddatblygu gwybodaeth a sgiliau'r disgyblion, wrth iddynt ddysgu am dopig sydd yn cwympo mewn gwahanol feysydd dysgu a phrofiad, gyda’r gwersi yma, mae’r athro neu athrawes yn cysylltu sgiliau a phrofiadau gwahanol gyda gilydd i greu gwersi cyffrous a chreadigol.
Roedd theori Dewey (1902) yn meddwl bod plant yn dysgu’n well o brofiadau, ac mae angen i athrawon rhoi mwy o brofiadau, yn lle gwersi. Trwy fod yn ymarferol, ac yn ennill profiadau, mae'r disgyblion yn cael profiad, cysyniadau, sgiliau a gwybodaeth newydd y mae mawr eu hangen, sy'n cael eu caboli'n ddiweddarach trwy berthnasoedd y disgyblion a phrofiadau diweddarach mewn bywyd. Dilyna Rowley a Cooper (2009) geiriau Dewey bod does dim budd o greu gwrthwynebiad ffug rhwng y ‘pynciau’ yn yr ysgol a’r ‘plentyn’ sydd yn yr ystafell ddosbarth fel ffocws wrth greu cwricwlwm, gan fod y rhain yn “mutually interdependent in an educational sense". Fel dyweda Dewey, mae angen i’r disgyblion i wybod a gwerthfawrogi'r hyn rydyn yn dysgu. Wrth drafod gydag athrawon dysgu, welon fod rhai plant yn weld yn anodd delweddu geiriau wrth wneud gwersi iaith, ac felly trwy gynllunio gwersi trawsgwricwlaidd, ble rydyn yn wneud gwers sydd yn dau neu mwy ‘pwnc’, mae’r disgyblion yn troi cerdd o fod yn eiriau, i luniau.
Yn hanesyddol, mae dysgu’n drawsgwricwlaidd wedi bod yn ddisgybl canolog, sydd yn gadael i’r disgyblion dewis sut i ddysgu (Kelly a Stead, 2013, tud.1). Diffinia Gabriel (dim dyddiad) dysgu’n drawsgwricwlaidd fel strategaeth sydd yn gadael athrawon i gysylltu gwahanol gysyniadau a sgiliau o wahanol feysydd dysgu a phrofiad. Wrth i’r athrawon arbrofi gyda gwersi trawsgwricwlaidd, ac yn ymgysylltu gyda’r byd go iawn gyda phrofiadau fel tripiau a siaradwyr cyhoeddus. Yn ôl ymchwil Price (2010), bod gwersi trawsgwricwlaidd yn helpu llawer gyda’r sgiliau meddwl, codi hyder, codi ansawdd o gwestiynu, hunan fyfyrio a gwaith grŵp. Trwy wneud tasgau trawsgwricwlaidd mae’r disgyblion yn dechrau gweld yn glir beth sydd angen wneud yn y dasg, er mwyn llwyddo, ac yn parhau i feddwl am eu safon o waith y maent yn wneud. Yn ystod ymchwil Price (2010) roedd disgyblion yn gweithio ar dasgau mewn fformat carwsél yn rhoi’r un sgiliau, sef didoli a dosbarthu, i gwblhau tasgau mewn gwahanol themâu. Trwy hyn, roedd yn dangos bod yr un set o sgiliau yn gallu bod o ddefnydd ymhob thema.
Wrth edrych ar y darganfyddiadau oddi wrth waith Price (2010), nodwyd y staff bod y dechneg yma o wersi, neu dasgau am yr ymchwil, yn adeiladu hyder am y disgyblion sydd yn is eu gallu. Yn yr yn fodd, roedd rhai disgyblion canolig eu cyrhaeddiad yn dechrau cwestiynu tybiaethau o’r aelodau o’r grŵp sydd yn gryfach na’r disgyblion yma, ac roedd rhai disgyblion canolig eu cyrhaeddiad yn dechrau cymryd rôl arweiniol yn y grŵp, yn dangos cryfder a hyder. Yn olaf, roedd rhai disgyblion sy’n fwy abl a thalentog yn dechrau codi sgiliau negodi, a dechrau ystyried barn pobl eraill, a'u cyfraniad at y tasgau grŵp. Yn y diwedd, bu gostyngiad mewn cydweithio pan aeth y disgyblion hyn yn ôl i’r dosbarth, ond newid amlwg yn agweddau disgyblion, ar draws pob lefel cyrhaeddiad, tuag at ddefnyddio eu medrau meddwl mewn gwersi (Price, 2010).
Wrth edrych ar sefyllfa o ran addysgu yng Ngogledd Iwerddon (Greenwood, 2013, tud. 443 - 444) mae’r llywodraeth a’r cwricwlwm yn hybu dysgu’n drawsgwricwlaidd yn barod, gyda’r cwricwlwm yn gweithio fel cwricwlwm i Gymru, yn y modd o feysydd dysgu a phrofiad, a’r ysgolion yn wneud gwersi trawsgwricwlaidd yn galw ‘dysgu wedi cysylltu’. Ymchwilia Earley (2019, tud. 4039) am y cysyniad o drawsgwricwlaidd yn dechrau yn ysgolion Iwerddon, sydd wedi gwylio Gogledd Iwerddon wneud hyn am flynyddoedd cynt. Trwy greu thema, a chysylltu’n drawsgwricwlaidd wrth baratoi tasg ymhob thema, er enghraifft thema pêl-droed gyda gwersi Saesneg: y disgyblion yn sylwebydd ar gemau gwahanol, neu ddaearyddiaeth: edrych ar Frasil a sut mae pêl-droed yn fawr ym Mrasil (Earley, 2019, tud. 4032), mae’r disgyblion yn cymryd perchnogaeth dros y thema, trwy’r dysgu’n drawsgwricwlaidd (Earley, 2019, tud. 4039). Wrth i’r wythnosau yn mynd ymlaen yn ystod y thema o bêl-droed, roedd y disgyblion yn ymgysylltu â gwers newydd ar y thema drawsgwricwlaidd, roedd yn ymddangos bod gan y disgyblion ymdeimlad cynyddol o asiantaeth gyda'r thema dan sylw, gan eu bod wedi ymgysylltu â'r thema yn y gwersi am wythnosau ynghynt. Erbyn diwedd y cyfnod, roedd y disgyblion yn gallu cysylltu hen wybodaeth ag amcanion gwersi newydd, ac yn gallu cysylltu’r pynciau, megis daearyddiaeth a Saesneg, â’i gilydd yn effeithiol.
Siarada Byrne (2017) am ei brofiadau fel athro newydd gymhwysol, ac mewn ysgol gydag athrawon profiadol, ond sydd dal eisiau newid, ac arbrofi. Trwy wneud prosiect ar ddiwedd y flwyddyn, yn edrych nôl ar bob sgil mae’r dosbarth wedi dysgu yn ystod y flwyddyn, rydym yn smentio’r sgiliau i’r disgyblion. Mae hefyd yn ffordd dda i’r athro gweld sut mae’r disgyblion wedi gwneud o ran eu cynnydd dros y flwyddyn. Cyflwyna Byrne (2017) y cysyniad o wneud y prosiect er mwyn cysylltu’r holl sgiliau mae’r disgyblion wedi dysgu yn ystod y flwyddyn. Fel athro, dyweda does dim digon o amser gyda’r athrawon i gynllunio gwers drawsgwricwlaidd, yn lle gwneud gwersi sydd yn ffocysu ar yn sgil neu bwnc. Cytuna Byrne (2017) gyda Price (2010) am y ffaith bod gwersi trawsgwricwlaidd yn helpu adeiladu sgiliau meddwl eang i’r disgyblion. Wrth wneud tasgau trawsgwricwlaidd, mae’r disgyblion yn gorfod darganfod atebion i broblemau. Mae gwersi trawsgwricwlaidd yn gallu helpu datblygu cysylltiad rhwng yr ochr dde'r ymennydd, gyda’r ochr chwith. Wrth gysylltu'r rhain, mae’n galluogi’r disgyblion i fod yn greadigol yn eu gwaith.
Casgliad.
Yn ystod fy amser yn y brifysgol, fe welais digon o’r theori, gyda llawer o amser i roi’r theori i ymarfer. Un o’r negeseuon cryfach o’r theori a’r darlithoedd oedd y pwysigrwydd ar adeiladu repertoire o ddulliau addysgu, a’r defnydd o wersi trawsgwricwlaidd, a sut i gynllunio gwers, neu gyfres o wersi, sydd yn drawsgwricwlaidd.
Yn gyntaf, cytunaf gyda’r neges Gershon a Shelton, bod angen repertoire o dechnegau addysgu. Fe welais fod angen i mi allu newid y ffordd rydw i’n dysgu rhywbeth, weithiau yng nghanol wers. Os mae’r gallu gydag athro, i newid sut i esbonio tasg, neu sgil newydd, yng nghanol wers, wedyn fe all yr athro cadw diddordeb y disgyblion, ac adeiladu eu dealltwriaeth yn gryf, ac mewn ffordd rydyn nhw’n mwynhau, a bod fi’n gweld fel llwyddiant. Gall yr athro wedyn yn cadw’r ffordd yna, mewn fy repertoire am y dyfodol. Ac fel dyweda Gershon (2016) mae’n holl bwysig i ni, fel athrawon newydd i adeiladu repertoire trwy gymryd risg, a threialu ffyrdd neu ddulliau newydd o addysgu.
Eto, cytunaf gyda’r darganfyddiadau Price (2010), o ran y disgyblion yn colli’r sgiliau meddwl pan iddynt yn wneud tasgau sydd ddim yn drawsgwricwlaidd, ond dydw i ddim ond yn cytuno i ryw raddau. Fel gwnaeth Kelly a Stead (2013) sôn, mae’n holl bwysig bod angen i addysg gadael i’r disgyblion dewis sut i ddysgu gwybodaeth. Wrth i mi wneud prosiect gyda’r disgyblion, fe welais fod pob un yn cyfrannu at y dasg, neu’r amcan mewn un ffordd, ac roedd digon o amser i’r disgyblion drafod am yr amcan. Yn fy sefyllfa i, yr amcan oedd dylunio dyfais roedd pawb eisiau ddefnyddio, ac felly roedd angen, fel grŵp, cytuno ar bron pob rhan o’r ddyfais.
Yn ystod fy mhrofiadau yn y dosbarth, rwyf wedi cynllunio amrywiaeth o wersi trawsgwricwlaidd. Yr enghraifft gyntaf, oedd prosiect dyfeisio. Yn ystod y prosiect, mi wnes i ofyn i’r disgyblion i ddylunio dyfais newydd, o’r ddechrau, trwy orfod dylunio’r ddyfais, labelu gyda mesuriadau, ysgrifennu esboniad byr a hir o’r ddyfais, ac wedyn creu posteri, a pharatoi am y ffau’r dreigiau trwy ysgrifennu sgript a pharatoi pwynt pŵer i gyflwyno. Yn ystod y gyfres o wersi, roedd y disgyblion wedi dysgu amrywiaeth o sgiliau, boed gwaith grŵp a gorfod gosod tasgau i bawb yn y grŵp. Roedd y disgyblion hefyd yn gorfod trafod am eu dyfais, wrth feddwl am y cryfderau a’r gwendidau. Yr unig rwystr oedd gennyf, oedd y disgyblion ddim o arfer yn gwneud gwaith grŵp, ac felly am rai, roedd hyn yn galetach.
Yn cysylltu gwersi trawsgwricwlaidd, a hefyd adeiladu repertoire o ddulliau addysgu, wnes i wneud gwersi heriau. Yn ystod y gwersi yma, wnes i redeg carwsél o dasgau. Fel esboniais yn rhan 1, roedd yna dasg ffocws, a hefyd dasgau annibynnol. Roedd pob un yn wneud pob tasg, erbyn diwedd y gyfres o wersi. Roedd yn brofiad arbennig i mi, oherwydd roedd rhaid i mi newid ffordd rydw i’n addysgu, oherwydd roed angen wneud yn siŵr roedd pob un ar dasg, ac yn deall yr holl waith, ond hefyd dim ond ffocysu ar y dasg ffocws a oeddwn i’n addysgu. Roedd angen rhoi techneg newydd, gelwir hyn HACA, ble oedd y disgyblion sydd eisiau gymorth, yn gofyn i'w ffrindiau, ar ôl iddynt roi cynnig ar ddarganfod yr ateb ar ben eu hun. Dim ond ar ôl rhoi chwilio am ateb wrth ffrind, fe all y disgybl gallu gofyn athro. Trwy wneud hyn, mae’r disgyblion yn adeiladu sgiliau hunan dysgu, ble maent yn dysgu eu hun. Yn y diwedd, bydd y disgyblion yn gallu gwneud tasgau, heb ofyn athro am gymorth, ac yn gallu gweithio’n annibynnol.
Yn y dyfodol, byddaf yn parhau i gynllunio gwersi trawsgwricwlaidd, er mwyn datblygu sgiliau gwaith grŵp, yn ogystal â datblygu sgiliau meddwl. Hefyd, yn ystod fy mlwyddyn ANG, byddaf yn ffocysu ar adeiladu repertoire o ddulliau addysgu, er mwyn galluogi fy mod i’n wedi paratoi i addysgu unrhyw wers, ac yn gyfforddus i allu newid. Mae’n bwysig, gyda’r ffordd mae’r byd yn newid, bod athrawon yn gallu cadw gyda’r amseroedd, ac yn gallu newid eu ffordd o addysgu, er mwyn parhau i addysgu’r disgyblion y dyfodol.
(2931 o eiriau).

